EkBass/fiwiki-20250220-pages-articles huggingface dataset:
Import Export

Import Export (Import-eksport) on Khalid Hussainin ohjaama norjalainen komedia vuodelta 2005. Tämä Hussainin ensimmäinen pitkä elokuva kertoo pakistanilaisen maahanmuuttajaperheen ja norjalaisen yhteiskunnan välisistä kulttuuriristiriidoista. == Lähteet == Luokka:Norjalaiset elokuvat Luokka:Vuoden 2005 elokuvat Luokka:Komediaelokuvat
Muskettisoturi (vuoden 2001 elokuva)

Muskettisoturi (The Musketeer) on vuonna 2001 ensi-iltansa saanut Peter Hyamsin ohjaama elokuva, joka perustuu löyhästi Dumas’n klassikkoromaaniin Kolme muskettisoturia. == Lähteet == Luokka:Vuoden 2001 elokuvat Luokka:Seikkailuelokuvat Luokka:Peter Hyamsin ohjaamat elokuvat Luokka:Romaaneihin perustuvat elokuvat
Emmi Itäranta

Emmi Elina Itäranta (s. 1976 Tampere) on suomalainen kirjailija. ==Elämä ja ura== Itäranta opiskeli teatterin ja draaman tutkimusta Tampereen yliopistossa ja työskenteli valmistuttuaan muun muassa dramaturgina Yle TV2:lla. Hän on opiskellut myös luovaa kirjoittamista Kentin yliopistossa. Itärannan esikoisromaani Teemestarin kirja ilmestyi vuonna 2012. Hän kirjoitti teoksen rinnakkain suomeksi ja englanniksi. Sen englanninkielinen nimi on Memory of Water. Kirja oli osa Kentin kirjoittamisen maisteriohjelmaa. Vuonna 2011 Itäranta voitti suomenkielisellä versiolla Teoksen järjestämän scifi- ja fantasiaromaanikilpailun ja sai kustannussopimuksen. Teemestarin kirja palkittiin Kalevi Jäntin palkinnolla vuonna 2012. Vuonna 2013 teos voitti Nuori Aleksis -palkinnon. Se oli myös Tähtivaeltaja-palkintoehdokas. Keväällä 2014 Memory of Water julkaistiin yhdysvaltalaiskustantaja HarperCollinsin kautta Yhdysvalloissa, Britanniassa ja Australiassa. Se on käännetty myös arabiaksi, espanjaksi, georgiaksi, italiaksi, japaniksi, norjaksi, portugaliksi, ranskaksi, saksaksi, tanskaksi, tšekiksi, turkiksi, unkariksi ja viroksi. Lisäksi käännösoikeudet on myyty Bulgariaan, Koreaan, Latviaan, Liettuaan, Ruotsiin ja Venäjälle. Memory of Water oli ehdolla vuoden 2014 Philip K. Dick -palkinnon ja vuoden 2015 Arthur C. Clarke -palkinnon saajaksi. Teokseen pohjautuva Saara Saarelan ohjaama elokuvasovitus Veden vartija sai ensi-iltansa syyskuussa 2022. Kalle Kinnunen kirjoitti elokuvan teosta kirjan Veden vartija – Teemestarin kirjasta elokuvaksi (Teos 2022). Itärannan toinen romaani Kudottujen kujien kaupunki ilmestyi suomeksi lokakuussa 2015. Englanniksi se ilmestyi nimellä City of Woven Streets keväällä 2016, Yhdysvalloissa taas nimellä The Weaver marraskuussa 2016. Sen käännösoikeudet on myyty Brasiliaan, Georgiaan, Italiaan, Japaniin, Portugaliin, Ranskaan ja Unkariin. Teos oli ehdolla Tähtivaeltaja-palkinnon saajaksi. Kolmannella romaanillaan Kuunpäivän kirjeet Itäranta voitti vuoden 2021 parhaalle suomalaiselle tieteiskirjalle myönnetyn Tähtivaeltaja-palkinnon. Hänelle myönnettiin 2021 valtion kolmivuotinen taiteilija-apuraha. Itäranta asuu Tampereella. Sitä ennen hän asui 14 vuotta Britanniassa. ==Teokset== * * * ==Lähteet== == Aiheesta muualla == * Itärannan kotisivut * Emmi Itäranta Teoksen verkkosivuilla * Itäranta Kirjasampo.fi:ssä * Teemestarin kirja Ylen Aamu-tv:n Aamun kirjassa Yle Areena. 26.1.2012. * Kudottujen kujien kaupunki Ylen Aamu-tv:n Aamun kirjassa Yle Areena. 15.10.2015. * Emmi Itäranta Prosak- proosaklubilla, Kirjastokaista-video. 13.10.2015. Luokka:Suomalaiset kirjailijat Luokka:Kalevi Jäntin palkinnon saajat Luokka:Vuonna 1976 syntyneet Luokka:Elävät henkilöt
Toliaranaaloe

Toliaranaaloe (Aloe bakeri) on matalakasvuinen mehikasvi, joka saattaa muodostaa laajoja mattoja. Se kasvaa maata myöten kiemurrellen. Lehdet ovat noin 12 cm pitkät, ja niissä voi joskus olla pilkkuja. Kukkavarsi kohoaa jopa 30 cm pitkäksi. Itse kukat ovat parisenttisiä ja väriltään oranssinpunaisia. Toliaranaaloe on alkujaan kotoisin Madagaskarilta. Sitä kasvatetaan koristekasvina. == Lähteet == Luokka:Aaloet
Jääpallon Maakuntasarja 1956

Jääpallon Maakuntasarja 1955-1956 pelattiin 3-miinuspistejärjestelmän mukaan. Palloliitto ja Työväen Urheiluliitto yhdistivät sarjansa, jolloin osallistuvia joukkueita oli 49, jaettuna neljään lohkoon. Jokaisesta lohkosta nousi kaksi parasta joukkuetta suomensarjaan. == Maakuntasarja == ===Lohko I=== 7 joukkuetta: Ottelut LPM KPS LPK Salpa P-S YVPS Veto Miinukset Lahden Pallo- Miehet 4 5–4 6–2 – – 8–0 – -2 Kouvolan Pallo-Salamat 5 – 5–4 – 7–3 – – -2 Lauritsalan Pallokerho 5 6–4 – – – 6–3 (1–0) -4 Salpa 2 – 4–8 – – – – -3 Pieksämäen Pallo-Sepot 2 – – – 4–4 – – -3 Ylä-Vuoksen Palloseura 2 – – – – – – -4 Kuusankosken Veto 2 – (0–1) – – – – -4 LPM ja Pallo-Salamat nousivat Suomensarjaan. ===Lohko II=== 18 joukkuetta: Ottelut Miinukset Miinuksia tuottaneet ottelut Oulun Tarmo 6 -2 – PatU 2–3 IF Sport 4 -2 – GBK 3–4 Pateniemen Urheilijat 7 -4 – RoPS 2–3, – Sport 3–4 Rovaniemen Palloseura 7 -4 – Tarmo 3–7, – Tarmo 1–5 Kemin Palloseura 5 -3 – ToPV 2–2, – PatU 2–6 Tornion Palloveikot 4 -3 – RoPS 1–2, – KePS 2–2 Gamlakarleby Bollklubb 4 -4 – Tarmo 1–8, – Sport 1–9 Karihaaran Tenho 4 -4 – KePS 3–7, – RoPS 1–5 Karihaaran Työväen Palloilijat 4 -4 – KePS 1–7, – Tenho 0–2 Oulunsuun Heitto 4 -4 – PatU 0–6, – PatU luovutus. Oulun Jyry 3 -4 – Tarmo 2–15, – Heitto 2–5 Karihaaran Visa 2 -4 – KarTP 0–7, – Tenho 1–2 Koskenkylän Riento 2 -4 – Heitto 5–6, – Tarmo 0–13 Pateniemen Vesa 2 -4 – PatU 2–8, – Jyry 1–6 Tornion Pallo-47 2 -4 – ToPV 0–5, – RoPS 1–4 Vaasan Pallo-Veikot 2 -4 – Sport 2–6, – GBK 1–7 Kemin Into 2 -4 – KePS 0–14, – KarTP luovutus Rovaniemen Lappi 2 -4 – RoPS luovutus, – ToPV luovutus Sport ja Tarmo nousivat Suomensarjaan. ===Lohko III=== 10 joukkuetta: Ottelut Miinukset Miinuksia tuottaneet ottelut Rosenlewin Urheilijat-38 5 0 Uudenkaupungin Pallo-46 5 -2 – RU-38 2–3 Valkeakosken Haka 5 -4 – RU-38 0–2, – UP-46 1–3 Tampereen Palloilijat 3 -4 – Haka 1–3, – RU-38 0–6 Turun Veikot 3 -4 – Iirot 1–5, – UP-46 0–8 Rauman Iirot 3 -4 – RU-38 3–6, – Haka luovutus Turun Jyry 2 -3 – LitTU 2–2, – UP-46 3–5 Littoisten Työväen Urheilijat 2 -3 – Jyry 2–2, – Veikot 2–6 Uudenkaupungin Roima 2 -4 – UP-46 5–6, – RU-38 luovutus Toijalan Pallo-49 2 -4 – Haka luovutus, – TaPa luovutus UP-46 ja RU-38 nousivat Suomensarjaan. ===Lohko IV=== 14 joukkuetta: Ottelut Miinukset Miinuksia tuottaneet ottelut Tolkis AIK 5 0 Hakaniemen Palloilijat 4 -2 – Tolkis 1–4 Helsingin Toverit 5 -3 – Tolkis 1–3, – Veto 2–2 Pukinmäen Veto 5 -3 – P-Pojat 2–3, – Hels.Toverit 2–2 Pallo-Pojat 5 -4 – Hels.Toverit 2–6, – HakPa 1–3 Virkkalan Kiri 4 -4 – P-Pojat 2–3, – Tolkis 3–6 IF Vesta 4 -4 – HakPa 2–3, – Veto 1–2 Töölön Urheilijat-53 2 -2 – Veto 1–5, ... Bollklubben-46 2 -4 – Kiri 1–2, – Vesta 4–5 Helsingin Visa 2 -4 – Hels.Toverit 1–4, – Kiri 1–3 Herttoniemen Toverit 2 -4 – HakPa 2–10, – P-Pojat 1–3 Urheiluseura-33 2 -4 – Vesta 1–16, – Tolkis 2–8 Kruununhaan Pallo-Veikot 2 -4 – Tolkis 0–19, – Veto 1–5 Järvenpään Palloseura 2 -4 – TU-53 ja Hels.Toverit luovutus HakPa ja Tolkis AIK nousivat Suomensarjaan. ==Lähteet== Luokka:Jääpallon Maakuntasarja Luokka:Vuoden 1956 jääpallo
HMS Racehorse (1900)

HMS Racehorse oli Britannian kuninkaallisen laivaston Greyhound-luokan torpedovenehävittäjä. == Valmistus == Alus tilattiin 30. maaliskuuta 1899 osana vuoden 1899 laivasto-ohjelmaa Hawthorn Leslie and Companyltä Birkenheadistä ja sen piti sopimuksen mukaan valmistua kuudessatoista kuukaudessa. Köli laskettiin 23. lokakuuta 1899 telakkanumerolla 378. Alus laskettiin vesille 8. marraskuuta 1900 ja valmistui maaliskuussa 1902, jolloin sen tarjoukseen perustunut hinta oli 61 068 puntaa.Lyon, David s. 94 == Palvelus == Alus myytiin 23. maaliskuuta 1920 romutettavaksi M. Yatesille, joka myi sen edelleen Wardille Milford Haveniin 1921. == Lähteet == * * * * === Viitteet === Luokka:Greyhound-luokan hävittäjät Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Roebuck (1901)

HMS Roebuck oli Britannian kuninkaallisen laivaston Greyhound-luokan torpedovenehävittäjä. == Valmistus == Alus tilattiin 30. maaliskuuta 1899 osana vuoden 1899 laivasto-ohjelmaa Hawthorn Leslie and Companyltä Birkenheadistä ja sen piti sopimuksen mukaan valmistua seitsemässätoista kuukaudessa. Köli laskettiin 2. lokakuuta 1899 telakkanumerolla 379. Alus laskettiin vesille 4. tammikuuta 1901 ja valmistui maaliskuussa 1902, jolloin sen tarjoukseen perustunut hinta oli 61 032 puntaa.Lyon, David s. 94 == Palvelus == Alus romutettiin 1919 Portsmouthin telakalla. == Lähteet == * * * * === Viitteet === Luokka:Greyhound-luokan hävittäjät Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Salmiakki (täsmennyssivu)

Salmiakki voi tarkoittaa seuraavia: * salmiakki, ammoniumkloridia sisältävä makeinen * ammoniumkloridi (NH4Cl), kemiallinen yhdiste * salmiakkikuvio eli vinoneliö eli neljäkäs * Salmiakki, Jukka Annalan kirjoittama, vuonna 2001 ilmestynyt tietokirja salmiakkimakeisten historiasta
Karhusaari (elokuva)

Karhusaari () on vuonna 1979 ensi-iltansa saanut Don Sharpin ohjaama kanadalais-brittiläinen toimintatrilleri, jonka pääosissa ovat Donald Sutherland, Vanessa Redgrave, Richard Widmark, Christopher Lee ja Lloyd Bridges. Karhusaari perustuu Alistair MacLeanin samannimiseen romaaniin vuodelta 1971. Elokuvan käsikirjoituksen laativat ohjaaja Sharp ja David Butler. Karhusaari sai ensi-iltansa Etelä-Afrikassa 5. joulukuuta 1979. Kotimaassaan Britanniassa elokuva ilmestyi teattereihin 27. joulukuuta 1979. Kanadassa elokuva sai ensi-iltansa seuraavana vuonna 6. kesäkuuta. Suomessa elokuva sai ensi-iltansa 21. joulukuuta 1979. ==Juoni== Pohjoisnavan lähelle sijaitsevalle Karhusaarelle saapuu ryhmä tiedemiehiä tutkimaan ilmastonmuutosta. Työtä kuitenkin häiritsevät onnettomuudet, sabotaasit ja lopuksi murha. Jollakin ryhmän jäsenistä on aivan toiset syyt Karhusaarella oleskeluun: syyt, jotka uhkaavat toisten henkeä. Eristettyinä arktiseen erämaahan tutkimusryhmän on itse löydettävä ratkaisu arvoitukseen. ==Näyttelijät== ==Tuotanto== Karhusaaren kuvaukset alkoivat 22. marraskuuta 1978 ja päättyivät 26. huhtikuuta 1979. Toimintatrilleriä kuvattiin Pinewood Studiosilla Englannissa, Glacier Bayn kansallispuistossa Alaskassa sekä Brittiläisessä Kolumbiassa Kanadassa. Karhusaaren budjetti oli arviolta 12,1 miljoonaa Kanadan dollaria; se oli kallein vuoteen 1979 mennessä tehty kanadalainen elokuva.Medved & Medved, The Hollywood Hall of Shame (1984), s. 204 ==Vastaanotto== Video-oppaassa vuodelta 1994 Sam Inkinen harmitteli, ettei elokuva yllä tiukan romaanin tasolle ja antoi sille kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== * * * Luokka:Vuoden 1979 brittiläiset elokuvat Luokka:Vuoden 1979 kanadalaiset elokuvat Luokka:Brittiläiset romaaneihin perustuvat elokuvat Luokka:Brittiläiset toimintaelokuvat Luokka:Brittiläiset jännityselokuvat
Tetraatio

Tetraatio (”iteroitu potenssiinkorotus”) on matemaattinen laskutoimitus, jossa lukua korotetaan itsensä suuruiseen potenssiin useita kertoja peräkkäin: #Yhteenlasku #:a + n = a+\underbrace{1 + 1 + \cdots + 1}_n #::a:han lisätään "1" n kertaa. #kertolasku #:a \times n = \underbrace{a + a + \cdots + a}_n #::a lisätään itseensä n kertaa. #potenssi #:a^n = \underbrace{a \times a \times \cdots \times a}_n #::a kerrotaan itsellään n kertaa. #Tetraatio #:{^{n}a} = \underbrace{a^{a^{\cdot^{\cdot^{a}}}}}_n #::a korotetaan potenssiin n kertaa. == Laskeminen == Tetraatiolla merkitään erittäin suuria potenssiinkorotuksia: :\,\\!\ ^{4}2 = 2^{2^{2^2}} = 2^{\left[2^{\left(2^2\right)}\right]} = 2^{\left(2^4\right)} = 2^{16} = 65,\\!536 On huomattava, ettei potenssiinkorotus ole liitännäinen: :\,\\! 2^{2^{2^2}} e \left[{\left(2^2\right)}^2\right]^2 = 2^{2 \cdot 2 \cdot2} = 256 == Esimerkkejä == : x {}^{2}x {}^{3}x {}^{4}x 1 1 1 1 2 4 16 65,536 3 27 7,625,597,484,987 \exp_{10}^3(1.09902) 4 256 \exp_{10}^2(2.18788) \exp_{10}^3(2.18726) 5 3,125 \exp_{10}^2(3.33931) \exp_{10}^3(3.33928) 6 46,656 \exp_{10}^2(4.55997) \exp_{10}^3(4.55997) 7 823,543 \exp_{10}^2(5.84259) \exp_{10}^3(5.84259) 8 16,777,216 \exp_{10}^2(7.18045) \exp_{10}^3(7.18045) 9 387,420,489 \exp_{10}^2(8.56784) \exp_{10}^3(8.56784) 10 10,000,000,000 \exp_{10}^3(1) \exp_{10}^4(1) == Katso myös == * Knuthin nuolinotaatio Luokka:Aritmetiikka
Reggiane Re.2000

Reggiane Re.2000 Falco I on italialaisvalmisteinen torjuntahävittäjä. Konetyyppi kehitettiin hieman ennen toista maailmansotaa, ja sen ensi lento tapahtui vuonna 1938. Sen valmistanut Reggiane oli Caproni-yhtymän tytäryhtiö.Mondey 2002: s .232 Caproni ei itse suunnitellut eikä valmistanut hävittäjälentokoneita. Re.2000 oli mäntämoottorihävittäjä, jonka potkuria pyöritti tähtimoottori, ja se oli valmistajansa tuotantomallien (Re.2000-2005) ensimmäinen. Se oli aikailaisiinsa verrattuna sekä lento-ominaisuuksiltaan että suorituskyvyltään erinomainen.Humble 1976: s. 36 Kone oli huippunopeudeltaan (530 km/h) nopeimpia ennen sodan alkua valmistuneista. Lakikorkeus oli 10 500 metriä ja enimmäistoimintamatka 1 400 kilometriä. Koneessa oli kuitenkin vain kevyehkö aseistus, johon kuului vain kaksi 12,7 millimetrin konekivääriä yläpuolella eturungossa.Chant 2002: s. 279 Italia ei hyväksynyt tyyppiä laajamittaiseen tuotantoon eikä aluksi Regia Aeronautican lentokalustoksi. Ilmeisesti Piaggio P.XI -moottori ei ollut kovin varmatoiminen, alitehoinen se ei kuitenkaan suinkaan ollut, sillä jo perusversion teho oli 985 hevosvoimaa. Sen sijaan sekä Ruotsi että Unkari ostivat sitä omien ilmavoimiensa kokomittoihin suhteutettuna suurin määrin. Unkarissa tyyppi tunnettiin nimellä Heja (suom. 'haukka').Humble 1976: s. 38–39 Fiat CR.42 käytti samaa ”Haukka”-nimitystä (italiaksi Falco). Pieni määrä Re.2000-koneita päätyi Italian ilmavoimien käyttöön, ja siitä tehtiin pääasiassa rynnäköintiin soveltuva. Moottorista valmistettiin paranneltu 1 025 hevosvoiman tehon antanut versio P.XI bis, ja sen polttoainetilavuutta kasvatettiin. Siten toimintamatka kasvoi ja rynnäköinnissä voitiin paremmin käyttää pommeja. Toinen yhtäläisyys liittyy konetyypin muotoprofiiliin, joka on hämmästyttävän samankaltainen kuin amerikkalaisen Seversky P-35:n. Moottori oli Piaggio P. XI RC.40 -tyypin tähtimoottori. Alkuversio tuotti tehoa 985 hevosvoimaa eli 735 kW. Parannetun XIbis -version tarjoama tehontuotto oli 1 025 hevosvoimaa (764 kW).Chant 2002 s. 279 ==Valmistusmäärät== Ruotsiin valmistettiin 60 kappaletta, sekä Unkariin 70 lentokonetta. Italiaan valmistui noin 1½ - 2 lentokonelaivueen verran eli 27 koneyksilöä. Lisäksi Unkarissa tuotettiin vajaat 200 hävittäjäkonetta lisenssillä ja ranskalaisella Gnome- Rhône 14K -moottorilla varustettuja,. Ruotsi käytti omia Reggiane Re.2000 -hävittäjiään sota-ajan päättymiseen, vuoteen 1945 asti. Chantin mukaan käytön lopettaminen olisi tapahtunut vuonna 1946. Käytöstä poiston syynä lienee ollut varaosien saannin vaikeus Italiasta. ==Lähteet== *Humble, Richard: Toisen maailmansodan lentokoneet, WSOY, 1976, Porvoo (suom. Helge Seppälä) ISBN 951-0-07838-7 (Alkuteos: Salamander Books, 1975, Lontoo) *Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) ISBN 978-951-23-5025-4 (Alkuteos: Amber Books, 1999) *Mondey, David: The Hamlyn Concise Guide to Axis Aircraft of World War II. Hamlyn, 1984. ISBN 1-85152-966-7. ===Viitteet=== Luokka:Italialaiset hävittäjälentokoneet Luokka:1930-luvun hävittäjälentokoneet Luokka:Reggianen ilma-alukset
Poltettujen noitien hotelli

Poltettujen noitien hotelli (myös Kuolleiden kaupunki ja Vihan maailma; ; myös Horror Hotel) on John Llewellyn Moxeyn ohjaama brittiläinen kauhuelokuva vuodelta 1960. Trillerin pääosissa ovat Christopher Lee, Dennis Lotis, Betta St. John ja Patricia Jessel. Poltettujen noitien hotelli tuotettiin Englannissa, mutta elokuva sijoittuu Yhdysvaltoihin. Elokuvan brittinäyttelijöitä vaadittiin puhumaan amerikkalaisella aksentilla koko ajan. Elokuvan juonen kehittelyä on verrattu samana vuonna ilmestyneeseen Psykoon. Poltettujen noitien hotelli sai ensi-iltansa Isossa-Britanniassa syyskuussa vuonna 1960. Yhdysvalloissa elokuva sai ensi-illan 12. syyskuuta vuonna 1961. Suomessa Poltettujen noitien hotelli julkaistiin videolle. ==Juoni== Nuori noitakultteja tutkiva naisopiskelija Nan Barlow (Venetia Stevenson) saapuu professori Alan Driscollin (Christopher Lee) pyynnöstä raunioituneeseen Whitewoodin pikkukaupunkiin Massachusettsiin. Nan saa selville, että kylän majataloa hoitaa noita (Patricia Jessel), joka on poltettu vuonna 1692, mutta Saatana on herättänyt noidan eloon. Nan huomaa kauhukseen, että koko kylä on täynnä zombiemaisia olentoja, jotka liikkuvat öisessä sumussa munkinkaavuissaan suorittaen hirveitä riittejään. Noitasapattia johtaa Nanin oma professori ja Nan joutuu noitien uhriksi. Häntä etsimään lähtenyt poikaystävä voi vain todeta tapahtuneen, mutta hän haluaa kostaa ja tuhota noidat... ==Näyttelijät== ==Tuotanto== Elokuvan tuotanto alkoi 12. lokakuuta vuonna 1959 Shepperton Studiosilla. Elokuvan budjettina oli 45 000 puntaa. Elokuvan tuotti Vulcan Productions, nykyisin Amicus Productions. ==Perintö== Metallibändi Iron Maiden käytti elokuvan kohtauksia heidän kappaleensa "Bring Your Daughter... to the Slaughter" musiikkivideossa. King Diamond käytti myös elokuvasta videopätkiä "Sleepless Nights" musiikkivideossa. Rob Zombie käytti Christopher Leen avaussanoja samalla tavalla kuin hänen "Dragulassa" Hellbilly Deluxe -albumilta. Lisäksi punkrock-yhtye Misfits kirjoitti laulun nimeltään "Horror Hotel" (elokuvan nimike Yhdysvalloissa). == Lähteet == == Aiheesta muualla == * * * Luokka:Vuoden 1960 brittiläiset elokuvat Luokka:Brittiläiset kauhuelokuvat
Tuna

Tuna voi tarkoittaa ainakin seuraavia asioita: * Tuna, keskiaikainen kauppapaikka Snappertunassa Suomessa * Tuna, pientaajama Landskronan kunnassa Ruotsissa * Tuna, entinen pientaajama Ljungbyn kunnassa Ruotsissa * Tuna, taajama Södertäljen kunnassa Ruotsissa * Tuna, pientaajama Uppsalan kunnassa Ruotsissa * Tuna, taajama Vimmerbyn kunnassa Ruotsissa * Tuna, kaupunginosa Lundissa Ruotsissa * Tunan piiri, usean Ruotsin piiri nimi * Stora Tuna IK, urheiluseura Borlängestä Ruotsista * Hot Tuna, yhdysvaltalainen rock-yhtye * Charlie Tuna, oik. Art Ferguson (1944–2016), yhdysvaltalainen radiotoimittaja ja DJ * tuna, englanninkielinen sana tonnikalalle
Paunun koulu

Jämsänjoen yhtenäiskoulun yläkoulu on Jämsässä toimivan yhtenäiskoulun yläkoulu. Aiemmin nimellä Paunun koulu toimineessa koulurakennuksessa opetetaan vuosiluokkia 6-9. Rinnakkaisluokkia on useita. Yläkoulun välittömässä läheisyydessä sijaitsee yhtenäiskoulun alakoulu (aiempi Vitikkalan koulu) ja Jämsän jäähalli. Yläkoulun koulurakennus on otettu käyttöön vuonna 2012 Paunun koulun nimellä. Nimeen päädyttiin koulun sijainnin perusteella. Paunun koulurakennuksen suunnittelivat arkkitehdit Seppo Markku ja Anneli Hellsten (H&M; Arkkitehdit) Lahdesta. Rakennus mitoitettiin alkujaan 421 oppilaalle. Rakennuksen suunnittelussa kiinnitettiin huomiota tilojen valoisuuteen ja avaruuteen. Koulu rakennettiin sisäilmaongelmaisen Seppolan koulun (entinen Jämsän yläaste) tilalle. Paunun koulun rakennutti Jämsän kaupunki. Rakennuskustannukset olivat noin 13 miljoonaa. Paunun koulun lakkauttamisesta uutisoitiin keväällä 2018. Koulu yhdistettiin osaksi Jämsänjoen yhtenäiskoulua. Jämsän yhtenäiskoulussa opiskeli vuonna 2019 noin 860 oppilasta, jossa on mukana myös luokka-asteiden 1-5 alakoulu eli aiempi Vitikkalan koulu. Yhtenäiskoulua edeltäneessä Paunun koulussa opiskeli vuonna 2017 noin 380 oppilasta ja Vitikkalan koulussa 552 oppilasta. == Lähteet == ===Muut lähteet=== Rehtorin Tuija Huikurin haastattelu 25.10.2012 Luokka:Jämsän oppilaitokset Luokka:Suomen peruskoulut
Parsons Marine Steam Turbine Company

Parsons Marine Steam Turbine Company oli brittiläinen teollisuusyritys, jonka toimipaikka oli Wallsendissä Newcastlessa. == Historia == Ensimmäinen alus, johon asennettiin Parsonsin höyryturbiini, oli vuonna 1894 vesillelaskettu HMS Turbinia. Yhtiö perustettiin onnistuneiden koeajojen jälkeen. Charles Algernon Parsons perusti yrityksen vuonna 1897 500 000 punnan pääomalla. Yritys erikoistui valmistamaan laivojen höyryturbiineja ja erityisesti sotalaivoille. Luokka:Entiset brittiläiset yritykset
Käännöskirjallisuus

Käännöskirjallisuus voi viitata seuraaviin: * Kääntäminen * Suomennoskirjallisuus
Ammoniumvetysulfidi

Ammoniumvetysulfidi (NH4HS) on ammonium- ja vetysulfidi-ionien muodostama ioniyhdiste. ==Ominaisuudet, valmistus ja käyttö== Ammoniumvetysulfidi on kiinteänä melko pysymätön yhdiste, joka sublimoituu jo huoneenlämpötilassa merkittävästi. Kuumennettaessa 57 °C:n lämpötilaan se hajoaa muodostaen ammoniakkia ja divetysulfidia. Yhdiste liukenee hyvin veteen, etanoliin ja nestemäiseen ammoniakkiin ja liuokset ovat pysyvämpiä kuin kiinteä ammoniumvetysulfidi. Liuosten seisoessa pitkään liuoksen väri muuttuu keltaiseksi, koska liuokseen muodostuu polysulfidi-ioneja.Charles W. Weston, John R. Papcun & Maurice Dery: Ammonium compounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 29.11.2012 Ammoniumvetysulfidiliuosta valmistetaan johtamalla yhtä suuret ainemäärät divetysulfidia ammoniakkiliuokseen. Yhdistettä muodostuu myös kiinteän ammoniumsulfidin hajotessa. Ammoniumvetysulfidia käytetään tekstiiliteollisuudessa, analyyttisenä reagenssina ja orgaanisessa synteesissä. Ammoniumvetysulfidia esiintyy pilvinä Jupiterin ilmakehässä. ==Lähteet== Luokka:Ammoniumyhdisteet Luokka:Sulfidit
Isotuppisammal

Isotuppisammal (Timmia austriaca) on lehtisammallaji tuppisammalten heimossa (Timmiaceae). Sitä esiintyy Maan pohjoispuoliskon lauhkealla ja viileällä vyöhykkeellä etenkin vuoristoissa. Suomessa lajia esiintyy koko maan alueella paikoittain. Isotuppisammal on kalkinsuosija, joka kasvaa varjoisilla kalkki- ja liuskekallioilla. Isotuppisammalella on melko jäykät versot, jotka ovat tummanvihreitä ja kasvavat enintään yhdeksän senttimetrin pituisiksi mutta tavallisesti paljon pienemmiksi. Lehdet ovat tasaisesti samanpituisia, kymmenen millimetriä, ja tyvistä tupellisia. Isotuppisammal näyttää hyvin samanlaiselta kuin pienikokoiset korpikarhunsammalet (Polytrichum) ja vuorikarhunsammalet (Polytrichastrum), joilla lehdet ovat paksumpia ja himmeämpiä. Laji voi sekoittua samoilla paikoilla kasvavaan lapintuppisammaleen (Timmia norvegica), joka on tavallisesti vaaleampi. == Lähteet == * The British Bryological Society Field Guide. Timmia austriaca, Sheathed Timmia * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === == Aiheesta muualla == Kuvalinkit: * Pinkka – Lajintuntemuksen oppimisympäristö: Isotuppisammal (Timmia austriaca) Luokka:Aitosammalet
Kurulehväsammal

Kurulehväsammal (Cyrtomnium hymenophylloides) on lehtisammallaji lehväsammalten heimossa (Mniaceae). Sitä esiintyy Maan pohjoispuoliskolla subalpiiniselta arktiselle vyöhykkeelle. Suomessa lajia esiintyy Koillismaalla ja pohjoisessa Lapissa kalkkialueilla. Se on melko harvinainen ja uhanalaisuusluokituksessa silmälläpidettävä laji (NT). Uhkatekijöitä on ilmaston lämpeneminen.Rassi, Pertti, Hyvärinen, Esko, Juslén, Aino & Mannerkoski, Ilpo (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. Kurulehväsammal on pienikokoinen, yleensä yhdestä kahteen senttimetriä pitkä. Varret ovat tummanruskeat tai melkein mustat. Lehdet kasvavat varrella kahdessa rivissä ja ovat himmeän sinivihreitä. Lehdet ovat leveän soikeita tai lähes pyöreitä, ehyitä, selvästi keskisuonellisia. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 * Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki. === Viitteet === Luokka:Lehväsammalet
Lumikarstasammal

Lumikarstasammal (Andreaea nivalis) on karstasammalten (Andreaeaceae) heimoon kuuluva lehtisammallaji. Sitä esiintyy ympäri pohjoisen pallonpuoliskon arktista aluetta. Suomessa lajia kasvaa harvinaisena Pohjois-Lapin tuntureilla Kittilän ja Enontekiön Lapissa. Lumikarstasammal on Suomessa luokiteltu erittäin uhanalaiseksi. Sitä uhkaavat ilmaston lämpeneminen, laskettelurinteiden rakentaminen ja satunnaistekijät. Lumikarstasammal on suurin karstasammalten lajeista ja voi yltää kymmenen senttimetrin pituuteen. Se kasvaa punertavanruskeina tyynyinä tai mattoina. Lehdet ovat paljon läpikuultavampia kuin muilla karstasammalilla. Ne ovat vähintään kaksi millimetriä pitkiä, kapeita, teräväkärkisiä, keskisuoni on vahva.The British Bryological Society Field Guide. Andreaea nivalis, Snow Rock-moss == Lähteet == Luokka:Karstasammalet Luokka:Suomen erittäin uhanalaiset kasvit
Muhkusammal

Muhkusammal (Anoectangium aestivum) on lehtisammallaji toukosammalten heimossa (Pottiaceae). Sitä esiintyy Maan pohjoisen ja eteläisen puoliskon vuoristoissa. Suomen alueella muhkusammal on harvinainen, sitä esiintyy Enontekiön Lapissa Kilpisjärven seudulla. Se kasvaa tuntureiden varjoisilla ja kosteilla kalkkivaikutteisilla kallioilla. Laji on Suomen uhanalaisuusluokituksessa silmälläpidettävä (NT). Sen uhkana ovat satunnaistekijät ja ilmaston lämpeneminen.Rassi, Pertti, Hyvärinen, Esko, Juslén, Aino & Mannerkoski, Ilpo (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. Muhkusammal kasvaa muodostaen kirkkaanvihreitä tyynyjä, jotka ovat useita senttimetrejä paksuja. Versot ovat senttimetristä puoleentoista pitkiä ja alaosastaan ruskean juurtumahapsihuovan peitossa. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 * The British Bryological Society Field Guide. Anoectangium aestivum, Summer-moss === Viitteet === == Aiheesta muualla == *Afrikkanet.fi: Muhkusammal (Anoectangium aestivum) *ITIS: Anoectangium aestivum *United States Department of Agriculture (USDA): Anoectangium aestivum *Moss Flora of China: Anoectangium aestivum Luokka:Toukosammalet (heimo) Luokka:Suomen vaarantuneet kasvit
Kurt Busch

Kurt Thomas Busch (s. 4. elokuuta 1978 Las Vegas, Nevada) on yhdysvaltalainen autourheilija. Hän ajaa tällä hetkellä Amerikan suurimmassa moottoriurheilusarjassa NASCAR:issa Furniture Row Racing -tallin riveissä, kilpailunumerolla 78. Busch on vuoden 2004 mestari. Buschin veli Kyle Busch ajaa myös NASCAR-sarjassa, Joe Gibbs Racingin autolla numero 18. Luokka:Yhdysvaltalaiset autourheilijat Luokka:NASCAR-kuljettajat Luokka:Vuonna 1978 syntyneet Luokka:Elävät henkilöt
Kyle Busch

Kyle Thomas Busch (s. 2. toukokuuta 1985 Las Vegas, Nevada) on yhdysvaltalainen autourheilija. Hän ajaa Amerikan suurimmassa moottoriurheilusarjassa NASCAR:issa Joe Gibbs Racing -tallin riveissä, kilpailunumerolla 18. Buschin veli Kurt Busch ajaa myös NASCAR-sarjassa, Furniture Row Racingin autolla numero 78. Hän on vuoden 2004 mestari. Kyle Busch voitti NASCAR Sprint Cup Series -mestaruuden vuonna 2015. ==Kyle Busch Motorsports== Busch omistaa myös pienemmissä luokissa kilpailevan Kyle Busch Motorsports -tallin, jonka riveissä on kilpaillut muun muassa suomalainen Formula 1 -kuljettaja Kimi Räikkönen vuonna 2011. ==Lähteet== Luokka:Yhdysvaltalaiset autourheilijat Luokka:NASCAR-kuljettajat Luokka:Vuonna 1985 syntyneet Luokka:Elävät henkilöt
Ulla-Maija Määttänen

Ulla-Maija Määttänen (3. tammikuuta 1948 Jyväskylä – 14. helmikuuta 2017 Helsinki) oli suomalainen toimittaja. Seinäjoelta kotoisin oleva Määttänen aloitti toimittajan uransa Yleisradion Seinäjoen aluetoimituksessa, josta hän siirtyi Helsinkiin Ylen valtakunnallisten radio- ja televisiouutisten toimittajaksi. Hän jäi eläkkeelle Yleisradiosta neljänkymmenen työvuoden jälkeen helmikuussa 2011. Määttänen työskenteli Yleisradion radio- ja televisiouutisissa toimittajana ja uutispäällikkönä. Ylen Baltian- kirjeenvaihtajana hän toimi lähes 20 vuoden ajan, ensin vuosina 1991–1997 sekä jälleen vuodesta 2000 lähtien. Määttänen raportoi Suomeen muun muassa Baltian maiden itsenäistymisestä, M/S Estonian uppoamisen Virossa aiheuttamasta maansurusta, Viron liittymisestä Euroopan unionin jäseneksi sekä niin kutsutusta pronssisoturikiistasta. Ulla-Maija Määttänen kuoli äkilliseen sairauskohtaukseen 69-vuotiaana. ==Lähteet== ==Aiheesta muualla== *Ulla-Maija Määttäsen muistokirjoitus Helsingin Sanomissa * Luokka:Suomalaiset televisiotoimittajat Luokka:Suomalaiset radiotoimittajat Luokka:Ylen toimittajat Luokka:Vuonna 1948 syntyneet Luokka:Vuonna 2017 kuolleet Luokka:Ulkomaankirjeenvaihtajat
Viha ja viikate

Viha ja viikate on suomalaisen black metal -yhtyeen Hornan EP-levy. Se on julkaistu vuonna 2003 levymerkillä Woodcut Records. == Kappaleet == # # # # == Kokoonpano == * Corvus – laulu * Shatraug – kitara * Saturnus – kitara * Infection – kitara, basso * Gorthaur – rummut == Aiheesta muualla == * * Viha ja viikate discogs.com -sivustolla Luokka:Vuoden 2003 EP:t Luokka:Hornan albumit
Sanojesi äärelle

__NOTOC__ Sanojesi äärelle on suomalaisen black metal -yhtyeen Hornan seitsemäs studioalbumi. Se on julkaistu vuonna 2008 levymerkillä Debemur Morti Productions. == Kappaleet == === CD 1 === # # # # # # # # # # === CD 2 === # # # # == Kokoonpano == * Corvus – laulu * Shatraug – kitara * Saturnus – kitara * Infection – basso * Vainaja – rummut == Arvostelut == * Imperiumi.net: Imperiumi.net: Levyarvio * Maelstromzine: Maelstromzine: Album review * The Metal Observer: The Metal Observer: Album review == Lähteet == == Aiheesta muualla == * * Luokka:Vuoden 2008 albumit Luokka:Hornan albumit
Taidekoulu Oiva

Taidekoulu Oiva on Seinäjoella toimiva lasten ja nuorten kuvataidekoulu. 6–19-vuotiaille tarkoitettua Taidekoulu Oivaa ylläpitää Seinäjoen kaupunki, ja vuodesta 2006 koulu on toiminut osana Seinäjoen kansalaisopistoa. Koulu perustettiin 1982 ja se on saanut nimensä kaupungin tunnetun kuvataiteilijan Oiva Polarin mukaan. ==Lähteet== ==Aiheesta muualla== *Taidekoulu Oiva Seinäjoen kaupungin sivustolla Luokka:Seinäjoen oppilaitokset Luokka:Taiteen perusopetus
Bizarre Troll Technology

Bizarre Troll Technology on suomalaisen black metal -yhtyeen Trollheim's Grottin ensimmäinen studioalbumi. Se on julkaistu vuonna 2001 levymerkillä Woodcut Records. == Kappaleet == # # # # # # # # == Kokoonpano == * Spellgoth – laulu, kitara * Trist – kitara * Trolldröm – basso * H.G.G. Void – kosketinsoitin * TrollN – rummut ;Vierailevat muusikot * L. L. Infectus – puhdas laulu (kappaleet 3 & 6), murinalaulu (kappale 4) * Lossi Hartikainen – soolokitara (kappaleet 3, 5 & 7) * Torment – murinalaulu (kappale 4) * Pete Lapio – soolokitara (kappale 5) == Arvostelut == * Soundi: == Lähteet == == Aiheesta muualla == * * Luokka:Vuoden 2001 albumit Luokka:Vuoden 2001 esikoisalbumit Luokka:Trollheim’s Grottin albumit
Perimätieto

Perimätieto tarkoittaa suullisesti sukupolvelta toiselle siirtynyttä tietoa tai perinnettä. Suullisesti periytyvän perimätiedon ongelmana on se, että kukin henkilö voi muistaa tapahtumat eri tavoin ja muokata ne haluamansa kaltaisiksi, jolloin totuus ja taru sekoittuvat toisiinsa. Australian alkuperäisasukkaiden kertomat tarinat Budj Bimin alueen tulivuorenpurkauksesta saattavat olla maailman vanhinta suullista perimätietoa. Budj Bimin purkauksesta on kulunut vähintään vuotta. ==Lähteet== Luokka:Tieto Luokka:Perinteet
Bloodsoaked and Ill-Fated

Bloodsoaked and Ill-Fated on suomalaisen black metal -yhtyeen Trollheim’s Grottin toinen studioalbumi. Se on julkaistu vuonna 2003 levymerkillä Woodcut Records. == Kappaleet == # # # # # # # # == Kokoonpano == * Spellgoth – laulu, kitara * TrollN – rummut * Ruho – kosketinsoitin * Nuklear Korpse – basso * Trist – kitara ;Vierailevat muusikot * Trmnt.xes – kitara (kappale 1) * Infection LL – murinalaulu (kappale 2) * Satanik Jamsen – soolokitara (kappale 2), kitara * Satkis – soolokitara (kappale 4) * Cinatas – laulu (kappale 6) == Arvostelut == * Imperiumi: 8+/10 == Lähteet == == Aiheesta muualla == * * Luokka:Vuoden 2003 albumit Luokka:Trollheim’s Grottin albumit
Unveiled

Unveiled on suomalainen black metal -yhtye. == Viimeisin tunnettu kokoonpano == * Infection – laulu, kitara, basso * Mr. Impure (Santtu Rautio) – rytmikitara * Gorath – rummut ;Entiset jäsenet * Hokkanen – basso (1996–1999) * Wiinikka – rummut (1996–1999) * Nebiros (Teijo Hakkola) – (1996–2000) == Diskografia == ;Studioalbumit * EP:t * * * ;Demot * == Aiheesta muualla == * * Unveiled Woodcut Recordsin sivuilla Luokka:Suomalaiset black metal -yhtyeet
Anti-God Behavior

Anti-God Behavior on suomalaisen black metal -yhtyeen Unveiledin ensimmäinen studioalbumi. Se on julkaistu vuonna 2002 levymerkillä Woodcut Records. == Kappaleet == Kaikki kappaleet kirjoittanut Infection. # # # # # # # # == Kokoonpano == * Mr. Impure – kitara * Infection – laulu, kitara, basso * Gorath – rummut == Aiheesta muualla == * * Anti-God Behavior discogs.com -sivustolla Luokka:Vuoden 2002 esikoisalbumit Luokka:Unveiledin albumit
Suicide Inc.

Suicide Inc. on suomalaisen black metal -yhtyeen Unveiledin EP-levy. Se on julkaistu vuonna 2001 levymerkillä Shades of Autumn. Levystä julkaistiin rajoitettu 333:n kappaleen käsin numeroitu painos. == Kappaleet == Kappaleet säveltänyt Mynni Luukkainen ja sanoittanut Nebiros. # # == Kokoonpano == * Nebiros – laulu * Lord Luukkainen – kitara, basso * Santtu Rautio – kitara * Gorath Moonthorn – rummut == Aiheesta muualla == * * Suicide Inc. discogs.com -sivustolla Luokka:Vuoden 2001 EP:t Luokka:Unveiledin albumit
Debemur Morti Productions

Debemur Morti Productions on ranskalainen levy-yhtiö, joka on perustettu vuonna 2003. Se keskittyy black metal -musiikin julkaisemiseen. == Yhtyeet == * Archgoat * Behexen * Blut Aus Nord * Infestus * Manetheren * Monolithe * October Falls * Nunfuckritual * Porta Nigra * Setherial * Slidhr * Wallachia === Entiset yhtyeet === * Arckanum * Celestial Bloodshed * Haemoth * Hell Militia * Horna * Krohm * Leviathan * Tenebrae In Perpetuum * Verivala * Xasthur == Aiheesta muualla == * Levy-yhtiön kotisivu * Debemur Morti Productions metal-archives.com -sivustolla Luokka:Ranskalaiset levy-yhtiöt Luokka:Black metal -levy-yhtiöt
R-ace GP

R-ace GP on ranskalainen pikkuformulatalli. Tallin perusti vuonna 2011 Thibaut de Mérindol ja Cyril Comte. Talli kilpailee nykyään Formula Regional European Championship ja Italian Formula 4 -sarjoissa. Talli on aiemmin kilpaillut Eurocup Formula Renault-, Formula Renault Alps- ja Renault Sport Trophy -sarjoissa. Vuosina 2013-2015 talli toimi ART Grand Prix -tallin junioritallina nimellä ART Junior Team. ==Lähteet== == Aiheesta muualla == * Tallin kotisivut *http://www.worldseriesbyrenault.fr/en/teams_drivers/teams/Pages/RAceGrandPrix.aspx Luokka:Ranskalaiset autourheilutallit
Adrian Brunner

Adrian Brunner (s. 16. lokakuuta 1987) on sveitsiläinen uransa lopettanut jääkiekkoilija. Brunner laukoo vasemmalta ja on pelipaikaltaan keskushyökkääjä, mutta osaa pelata myös laidassa. Hänen veljensä on jääkiekkoilija Damien Brunner. ==Lähteet== Luokka:Sveitsiläiset jääkiekkoilijat Luokka:Vuonna 1987 syntyneet Luokka:Elävät henkilöt
Muumiopas

Muumiopas on Sirke Happosen suunnittelema ja kirjoittama opas muumimaailmaan, muumihahmojen kuka kukin on -kirja.Uutiset, SKS , viitattu 29.11.2012 Kirjan julkaisi vuonna 2012 Suomalaisen Kirjallisuuden Seura. Kirjan tekijä, yliopistonlehtori Sirke Happonen väitteli filosofian tohtoriksi Tove Janssonin muumikuvituksista ja -teksteistä väitöskirjallaan Vilijonkka ikkunassa (2007).HY: Väitös Tove Janssonin muumikuvituksista ja -teksteistä. Viitattu 29.11.2012. Happosella oli käytössään alkuperäisiä Janssonien piirroksia ja luonnoksia sekä myös suunnitelmia hahmoista, joita ei koskaan toteutettu.Sirke Happonen kertoo kirjasta Kirjavideolla. Viitattu 29.11.2012. Aineistona ovat olleet niin Tove Janssonin kirjat kuin Janssonien yhdessä ja erikseen tekemät sarjakuvatkin. Hahmot on järjestetty artikkeleiksi aakkosittain, ja kirjan lopussa olevan hakemiston avulla löytyvät ne hahmot, joista ei ole itsenäisiä artikkeleita. Ohessa on myös leikkimielisiä ohjeita, joiden avulla voi muuntautua haluamakseen hahmoksi.Happonen, Sirke: ”Hahmojen jäljillä — Muumioppaan käyttöohje.” Esipuhe Muumioppaassa, s. 8–9. ==Lähteet== Luokka:Vuoden 2012 kirjat Luokka:Kirjat kirjallisuudesta Luokka:Muumit
Matti Hokkanen (kansanedustaja)

Matti Heikki Johannes Hokkanen (30. joulukuuta 1937 Muurame – 27. maaliskuuta 2020 TampereRaimo Seppälä: Matti Hokkanen oli Pirkanmaan ja Suomen puolestapuhuja. Aamulehti 7. huhtikuuta 2020, s. B11. Alma Media.) oli suomalainen ekonomi ja toimitusjohtaja Tampereelta. Hän toimi kahteen otteeseen Hämeen läänin pohjoisen vaalipiirin Kokoomuksen kansanedustajana vuosina 1972−1983 ja 1987−1991. Hänet valittiin myös Tampereen kaupunginvaltuustoon vuosina 1972−2000, josta hän istui kaupungin hallituksessa 1983−1984. Hän oli myös Pirkanmaan maakuntahallituksessa vuosina 1991−2000. Vuonna 1996 hän sai maakuntaneuvoksen arvonimen. Eduskuntakaudellaan Hokkanen oli valtiovarainvaliokunnan, parlamentaarisen liikennekomitean ja Yleisradion hallintoneuvoston jäsen. Hokkasen vanhemmat olivat kauppias Pauli Edvard Hokkanen ja rouva Kaino Kaarina Hokkanen o.s. Nieminen. Perhe muutti vuonna 1939 Kuoreveden Halliin, jossa Matti kävi kansa- ja keskikoulun. Vilkas lentotoiminta Hallissa viritti Hokkasessa elämänmittaisen ilmailuharrastuksen. Hän kävi lukioluokat Jämsän yhteiskoulussa ja pääsi ylioppilaaksi vuonna 1959. Opintojaan hän jatkoi Helsingin kauppakorkeakoulussa, josta valmistui ekonomiksi vuonna 1965. Talven 1965–1966 Hokkanen vietti Asla-stipendiaattina Yhdysvalloissa. Työelämässään hän toimi muun muassa Yleisradion uutistoimiston toimittajana Helsingissä vuosina 1963−1967 ja Tampereen kauppakamarin toimitusjohtajana vuosina 1968–2000. Hokkanen oli tekemässä päätöksiä muiden muassa Tampere-Pirkkalan lentoaseman, Helsinki–Tampere-moottoritien ja teknologiakeskus Hermian rakentamisesta. Vuonna 2009 hän julkaisi muistelmateoksen Suomen puolesta Pirkanmaan hyväksi. Työuran ohella ja osittain siihen liittyen Hokkasella oli lukuisia luottamustehtäviä. Hän oli muun muassa Tampereen teknillisen korkeakoulun, Tampereen yliopiston ja Tampereen Teknologiakeskuksen hallitusten jäsen, Vapaussoturien Huoltosäätiön varapuheenjohtaja, Tampereen Suomalaisen Klubin ja Tampereen Reserviupseerien puheenjohtaja, Tampereen Teatterin ja Tampereen Työväen Teatterin hallitusten jäsen, Sara Hildenin taidemuseon johtokunnan jäsen sekä Suomen Kulttuurirahaston Pirkanmaan rahaston puheenjohtaja. Sotilasarvoltaan Hokkanen oli reservin kapteeni. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Tampereen kaupunginvaltuutetut Luokka:Pirkanmaan vaalipiiri Luokka:Suomalaiset toimittajat Luokka:Vuonna 1937 syntyneet Luokka:Vuonna 2020 kuolleet Luokka:Erityisavustajat
Orjapaasi

Orjapaasi on Kokemäen kaupungissa sijaitseva kallio. Villiön kylässä parin kilometrin päässä kaupungin keskustasta kohoava kallio nousee noin 30 metriä ympäröivää maastoa korkeammalle. Merenpinnasta sen huipun korkeus on 65 metriä. Orjapaaden laki on vanha näköalapaikka, josta avautuu maisema Kokemäenjoen halkomalle laajalle peltoaukealle. ==Muinaisjäännökset ja kasvillisuus== Kallion korkeimmalla kohdalla on aikoinaan ollut Skandinavian pronssikauden röykkiöhauta. Nykyään siitä on jäljellä enää 19 metriä halkaisijaltaan oleva pohjakiveys. Kaivauksissa paikalta on löydetty yksi paasiarkkuhauta sekä neljä polttohautausta. Paasiarkku on todennäköisesti aivan pronssikauden alkupuolelta ja polttohautaukset sen lopusta. Polttohautojen yhteydestä on löydetty pronssiset pinsetit sekä partaveitsi. Röykkiön reunaosaan on lisäksi tehty hautauksia vielä esiroomalaisella rautakaudella, joten paikka on ollut kalmistona useiden satojen vuosien ajan. Orjanpaadenkallion itäpuoleisella juurella on vanha uhrilähde. Sen vedellä on sanottu olevan parantavia voimia ja lähteeseen on uhrattu kolikoita sekä muita arvoesineitä. Kasvillisuudeltaan Orjapaasi on maakunnallisesti arvokas kallioketo. Sen lajistoon kuuluvat muun muassa uhanalaiset kesämaksaruoho ja jalkasara. Orjapaasi on ollut mukana Museoviraston hoito-ohjelmassa vuodesta 1998 lähtien. Museovirasto. Viitattu 29.11.2012. ==Nimen alkuperä== Orjapaadenkallion nimen alkuperästä ei ole varmaa tietoa, mutta siitä on aikojen kuluessa liikkunut useita eri tarinoita. Vanha kansanperinne liittää nimen muinaiseen orjakauppaan ja orjia kuljettaneisiin laivoihin, jotka olisivat lastanneet Orjapaadella meren pinnan aikoinaan ollessa korkeammalla. Tarinoihin liittyy uskomus, jonka mukaan paikalta löydetyt kallioon upotetut rautaiset renkaat olisivat laivojen kiinnittämistä varten. Orjapaaden rautarenkaat ovat kuitenkin isonjaon aikaisia maanmittareiden merkkejä. Museovirasto, Kulttuuriympäristön rekisteriportaali. Viitattu 29.11.2012. Arkeologi J. R. Aspelinille 1880-luvulla kerrotut tarinat väittivät Orjapaaden saaneen nimensä muinaisesta taistelusta, jossa kapinoineet orjat olisivat kallioilla tehneet vastarintaa. Jos tarinalla on yhtään todellisuuspohjaa, se saattaa liittyä rautakaudella Suomessakin käytössä olleeseen skandinaaviseen träl-järjestelmään, johon kuului orjien kaltaisen työvoiman käyttö. Kyseessä voi olla myös muinaissuomalaisen korkealla olevaa paikkaa tarkoittaneen orsi- sanan johdannainen. Asiakirjoissa nimi Orjapaasi esiintyy ensimmäistä kertaa vasta 1700-luvun lopulla. == Lähteet == * * Tapio Salminen: Joki ja sen väki – Kokemäen ja Harjavallan historia jääkaudesta 1860-luvulle, Kokemäen ja Harjavallan kaupungit ja seurakunnat, s. 134. ===Viitteet=== Luokka:Suomen kalliot Luokka:Kokemäen historia Luokka:Kokemäen luonto Luokka:Suomen muinaisjäännökset Luokka:Skandinavian pronssikauden hautaröykkiöt
October Falls

October Falls on suomalainen dark metal -yhtye, joka on perustettu vuonna 2001. Yhtye oli alun perin laulaja-kitaristi Mikko Lehdon sooloprojekti, ja vakituinen kokoonpano oli ensimmäistä kertaa vuoden 2008 albumilla, The Womb of Primordial Nature. == Jäsenet == * Mikko Lehto – kitara, laulu * Sami Hinkka – basso * Marko Tarvonen – rummut === Entiset jäsenet === * V. Metsola – basso == Diskografia == ;Studioalbumit * * * * ;Kokoelma-albumit * EP:t * * * ;Split-albumit * ;Singlet * ”Kulo” (2016, omakustanne) == Aiheesta muualla == * * October Fallsin kotisivut Luokka:Suomalaiset metalliyhtyeet Luokka:Dark metal -yhtyeet
Punajuurisalaatti

thumb|Toisenlaista punajuurisalaattia, pääraaka-aineina punajuuri ja omena. Punajuurisalaatti on pääraaka-aineenaan keitettyä punajuurta sisältävä salaatti. Sen muina aineina voi olla laaja valikoima raaka-aineita, kuten perunaa ja sipulia, mutta punajuurikkaan voimakas väriaine tekee salaatista punaista. Eines-punajuurisalaattien pääraaka-aineena on yleensä punajuuri, jonka lisäksi valmistusaineina voi olla keitettyä perunaa, ja/tai sipulia sekä mausteita ja säilöntäaineita. Niissä on yleensä majoneesia, jota joissain tuotteissa voi olla jopa enemmän kuin punajuurta. Salaatin ravintosisältö vaihtelee noin 430–950 kJ:n välillä. == Katso myös == *Rosolli ==Lähteet== Luokka:Salaattiruoat de:Rosolli ksh:Hirringsschlot
Verivala (yhtye)

Verivala on jyväskyläläinen black metal -yhtye, joka on perustettu vuonna 2003. == Jäsenet == * Atvar – laulu, kitara, basso * Goat Tormentor – laulu, rummut, kitara, basso == Diskografia == ;Studioalbumit * * EP:t * ;Split- albumit * * ;Demot * * == Aiheesta muualla == * Luokka:Suomalaiset black metal -yhtyeet
Jess and the Ancient Ones

Jess and the Ancient Ones on suomalainen psykedeelisen rockin yhtye, joka on perustettu Kuopiossa vuonna 2010. Yhtyeen kokoonpano koostuu lähinnä death metal -yhtye Deathchainin jäsenistä.http://www.soundi.fi/levyarviot/jess-and- ancient-ones-jess-and-ancient-ones Yhtyeen Jess and the Ancient Ones -albumin musiikillisiin vaikuttajiin lukeutuivat Mercyful Fate, Roky Erickson, Iron Maiden sekä ABBA. == Jäsenet == * Jess – laulu * Thomas Corpse – kitara * Fast Jake – basso * Yussuf – rummut * Abraham – kosketinsoittimet === Entiset jäsenet === * Von Stroh – kitara * Thomas Fiend – kitara ja taustalaulu (2010–2016)Tuomaskarhunen.com: Bändit == Diskografia == ;Studioalbumit * * * * Vertigo (2021) EP:t * ;Singlet * * * * ;Split-albumit * == Lähteet == == Aiheesta muualla == * Jess and the Ancient Ones Official * Luokka:Suomalaiset psykedeeliset rockyhtyeet
Paalanen

Paalanen on suomalainen sukunimi, joka on muun muassa seuraavilla henkilöillä: *Antti Paalanen (s. 1977), harmonikansoittaja *Elias Paalanen (1884–1967), arkkitehti *Esko Paalanen (s. 1926), diplomi-insinööri ja virkamies, urheilu- ja liikuntalaitosten erityisasiantuntija *Esteri Paalanen (1886–1976), kirjailija ja suomentaja *Heidi Maria Paalanen (s. 1980), sanoittaja ja säveltäjä *Martti Paalanen (1887–1961), arkkitehti ja taidemaalari *Matti Paalanen, stand up -koomikko *Mikko Paalanen (s. 1948), fysiikan professori, Aalto-yliopiston kylmälaboratorion ent. johtaja *Piila Paalanen (s. 1972), kunnallispoliitikko ja opettaja *Raija Paalanen (1930–2002), näyttelijä *Tommi Paalanen, Suomen Sexpo-säätiön puheenjohtaja *Ville Paalanen (s. 1990), jääkiekkoilija
Pakkanen (täsmennyssivu)

Pakkanen on paitsi säätila, myös seuraavien henkilöiden sukunimi: *Ahti Pakkanen (1937–2002), fysiikan professori *Arto Pakkanen (1984–1998), henkirikoksen uhri *Atte Pakkanen (1912–1994), kansanedustaja, ministeri (Maalaisliitto) *Erkki Pakkanen (1930–1973), nyrkkeilijä *Esko Pakkanen (s. 1944), metsänhoitaja ja tietokirjailija *Jari Pakkanen (s. 1966), antiikintutkija ja klassillinen arkeologi *Jorma Pakkanen (1929–2014), kirkkoherra ja kirjailija *Juho (Ivan) Pakkanen (1907–?), inkeriläissyntyinen opettaja, puna-armeijan everstiluutnantti ja neuvostoliittolainen diplomaatti *Jukka Pakkanen (s. 1942), kirjailija *Kaija Pakkanen (1915–2003), kirjailija *Leena Pakkanen (s. 1948), Yleisradion toimittaja *Markku Pakkanen (s. 1960), kuljetusyrittäjä, kansanedustaja (Keskusta) *Mervi Pakkanen (s. 1952), kirjailija *Olavi Pakkanen (1920–1983), yrittäjä ja yritysjohtaja, teollisuusneuvos *Outi Pakkanen (s. 1946), kirjailija *Petra Pakkanen (s. 1967), antiikintutkija *Riitta Pakkanen (1936–1959), toinen Tulilahden kaksoismurhan uhreista *Santeri Pakkanen (s. 1998), jalkapallomaalivahti *Timo Pakkanen (s. 1944), joulupukki. *Tuomas Pakkanen (s. 1968), raviohjastaja ja -valmentaja ==Kuvitteellisia hahmoja== *Kapteeni Pakkanen (Captain Cold), DC Comicsin universumissa esiintyvä kuvitteellinen rikollinen ==Katso myös== * pakastin, arkikielessä myös ”pakkanen”
Mississipinkäki

Mississipinkäki (Coccyzus erythropthalmus) on käkilintulaji. ==Tuntomerkit== Mississipinkäki on 28–31 senttimetriä pitkä. Sen pää ja selkäpuoli ovat ruskeat. Alapuoli on valkoinen, mutta kaulassa, rinnassa ja alaperässä on keltaista sävyä. Siivessä on himmeä ruosteenruskea paneeli, joka amerikankäellä on kirkkaamman värinen. Vanhoilla yksilöillä on musta nokka ja punainen silmärengas, nuorilla linnuilla nokka on harmaa ja silmärengas beige. ==Levinneisyys== Mississipinkäkiä pesii Kanadassa ja Yhdysvalloissa. Talvehtimisalueet sijaitsevat Etelä-Amerikan luoteisosissa. ==Lähteet== Luokka:Käkilinnut
De Lirium’s Order

De Lirium’s Order on suomalainen tekninen death metal -yhtye, joka on perustettu vuonna 2000. Yhtye on julkaissut kolme studioalbumia. Useiden jäsenvaihdosten jälkeen alkuperäiskokoonpanosta on jäljellä kitaristi S.M. NekroC. Yhtyeessä ovat myös laulaja Kari Olli ja basisti Erkki Silvennoinen. == Jäsenet == * Kari Olli – laulu (2011–) * S.M. NekroC – kitara (2000–) * Erkki Silvennoinen – basso (2010–) === Entiset jäsenet === * E.R. Insane – rummut (2000–2010) * Dr. Lirium – kitara (2000–2010) * K.E. Pestilence – basso (2002–2010) * Corpse – laulu (2002–2004, 2005–2007) * Tuomas Lintulaakso – laulu (2004–2005) * J.S. Psycho – laulu (2007–2010) * Perttu Kurttila – rummut (2010–2011) * Mika Sundvall – kitara (2010–2012) * Jukka Pihlajaniemi – laulu (2010–2011) * Ukri "Uge" Suvilehto – rummut (2011–2012) == Diskografia == ;Studioalbumit * * * *Singularity (2019, Inverse Records) ;Demot * * == Aiheesta muualla == * De Lirium’s Orderin kotisivut * Luokka:Suomalaiset death metal -yhtyeet Luokka:Suomalaiset tekniset death metal -yhtyeet